Angela Merkel se va imuniza împotriva coronavirusului. Ce ser a ales pentru vaccinare.
Angela Merkel va primi vineri prima doză a vaccinului AstraZeneca. În Germania, vaccinul AstraZeneca este recomandat de autorităţile medicale doar persoanelor peste vârsta de 60 de ani. Preşedintele Germaniei, Frank-Walter Steinmeier, a fost vaccinat la începutul lunii aprilie cu acelaşi produs.
Cancelarul Germaniei, Angela Merkel, va primi, vineri, prima doză a vaccinului anti-COVID produs de compania AstraZeneca, afirmă surse citate de publicaţia Die Welt.În Germania, vaccinul AstraZeneca este recomandat de autorităţile medicale doar persoanelor peste vârsta de 60 de ani.Angela Merkel, în vârstă de 66 de ani, ar urma să primească vineri prima doză a vaccinului companiei britanico-suedeze AstraZeneca, au afirmat surse guvernamentale de la Berlin citate de publicaţia Die Welt.Steffen Seibert, purtătorul de cuvânt al Guvernului Germaniei, a anunţat în urmă cu câteva zile că Angela Merkel urmează să fie vaccinată anticoronavirus, dar nu a oferit detalii.Angela Merkel nu este singurul lider politic german care optează pentru vaccinarea cu produsul companiei AstraZeneca. Preşedintele Germaniei, Frank-Walter Steinmeier, a fost vaccinat la începutul lunii aprilie cu acelaşi produs.